钦定古今图书集成/明伦汇编/闺媛典/第184卷 > 杨佩妻于氏〈刘氏张氏陈氏附〉
## 钦定古今图书集成/明伦汇编/闺媛典/第184卷 > 杨佩妻于氏〈刘氏张氏陈氏附〉

按《济南府志》：“于氏，禹城人，杨佩妻。年二十一夫亡，抚
二岁孤成立。”又“杨鸿妻刘氏，年二十鸿亡，遗腹生承
恩，娶张氏，生子仅八月。承恩死，张年十九，与刘同抚
八月子，以纺绩度朝夕，张事刘以孝闻。”又“杨承业妻
陈氏，年二十三而孀，抚一月孤成长。一门四节，邑令
旌之。”